el el el el el el en en en en en el en en nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el en el el el el el el el el el el en el en el en el el el el el el el el el el el el el el el en en el el en el en el el el en el el
Καλή χρονιά σε όλους! Η σεζόν 2016 μετράει ήδη έναν αγώνα, αλλά οι υπόλοιπες 3ο ομάδες δεν έχουν κάνει ακόμα επίσημο ντεμπούτο. Η πρεμιέρα ήταν όσο εντυπωσιακή έπρεπε για rematch του επετειακού περσινού Super Bowl 50. Οι ομάδες που ξεκίνησαν τη σεζόν ήταν εκείνες που έκλεισαν την περσινή. Και το έκαναν με εντυπωσιακό τρόπο αφήνοντας έτσι μία προοικονομία για το υπόλοιπο της σεζόν. Χωρίς όμως να εξαιρέσω τους Broncos και τους Panthers, αυτά είναι όσα περιμένω να δω τη φετινή σεζόν:
Τι θα κάνουν οι Goff και Wentz; Οι δύο QBs που επιλέχθηκαν στο Νο1 και Νο2 του draft αντίστοιχα, διανύουν βίους αντίθετους αυτή τη στιγμή στις ομάδες τους. Ο μεν Wentz παίζει σε μία ομάδα που δεν έχει και πολλές φιλοδοξίες φέτος παρά την πολύ καλή της άμυνα. Οι Eagles αντάλλαξαν τον Bradford και ρίχνουν στα βαθιά τον Wentz, σε μία επίθεση όμως με πολλαπλές ελλείψεις. Αντίθετα ο Goff ξεκινάει τη σεζόν ως ο Νο3 QB στο ρόστερ των Rams. Η ομάδα του LA έχει πολλές φιλοδοξίες φέτος μετά την μετακόμιση της από το Saint Louis, ενώ έχει μπόλικο ταλέντο και σε άμυνα και σε επίθεση.
Πόσο ανταγωνιστικό θα είναι το Cleveland; Οι Browns για 7η φορά από το 1999 έχουν πατήσει το restart. Αυτή τη φορά ο Hue Jackson ποντάρει στις επιστροφές των Robert Griffin III και Josh Gordon για να σώσει τη θέση του.
Ποιός αμυντικός θα απειλήσει στην κορυφή του NFL τον JJ Watt; Πέρσι ήταν ο Josh Norman. Υπάρχουν οι σταθερές απειλές του Luke Kuechly, του Richard Sherman, του Tyrann Mathieu, αλλά υπάρχει πάντα ελπίδα να δούμε κάποιον βετεράνο όπως ο Clay Matthews ή ο Terrell Suggs να κάνουν το comeback. Γιατί όχι να μη δούμε κανέναν rookie ή sophomore ακόμα.
Αν οι 4 αγωνιστικές τιμωρίες στον Brady θα αφήσουν τους Patriots εκτός τελικού της AFC; Η ομάδα του Bill Belichick μετράει συνεχόμενες παρουσίες στον τελικό της AFC από το 2011 (’12 ημερολογιακά). Τελευταίος αποκλεισμός σε νωρίτερο γύρο ήταν εκείνος το 2010 από τους Jets.
Θα κερδίσουν παιχνίδι playoffs οι Bengals; Πέρσι έφτασαν πολύ κοντά στο να αποκλείσουν τους Steelers ακόμα και αν έπαιζαν με τον αναπληρωματικό QB, McCarron. Φέτος, μετά από 5 χρόνια φαγούρας θα κάνουν το βήμα παραπάνω; Θα μπορέσει αυτό το βήμα να το κάνει ο Dalton που έχει ακούσει τόσα πολλά;
Τι θα κάνει ο Chip Kelly με το υλικό που έχει στους 49ers; Όντας σε μία ανταγωνιστική κατηγορία, το υλικό των 49ers δεν δείχνει ικανό να ξεπεράσει την 4η θέση, πόσο πιο μαχητική όμως θα είναι η εικόνα της ομάδας;
Αν ο Kirk Cousins και οι Redskins σπάσουν το σερί; Η NFC East είναι μία κατηγορία που τα τελευταία χρόνια έχει και διαφορετικό κάτοχο. Ως πρωταθλητές της κατηγορίας οι Redskins είναι η μόνη που μπορούν να σπάσουν την παράδοση και οι κινήσεις τους στην offseason δείχνουν ότι το προσπαθούν. Ο Josh Norman είναι το κορυφαίο απόκτημα, αλλά όλο το βάρος πέφτει στον Kirk Cousins που πρέπει να επαναλάβει την καλή του περσινή χρονιά για να υπάρχουν βάσιμες ελπίδες.
Αν θα καρποφορήσουν όλες οι προσθήκες στην άμυνα των Jaguars; Ένα μεγάλο “αν” για τη φετινή χρονιά όλης της AFC South. Ο DT Malik Jackson ήταν το κορυφαίος free agent που μετακινήθηκε στην offseason, o DE Donte Fowler Jr επέστρεψε από τον τραυματισμό που τον κράτησε μακριά από τα γήπεδα την rookie του χρονιά και οι LB Myles Jack και S/CB Jalen Ramsey. Έχουν οι Jaguars τους βετεράνους ή τους προπονητές για να κάνουν ένα τόσο ταλαντούχο σύνολο ομάδα;
Η επιστροφή του Benjamin θα είναι χαλάσει τη χημεία στην επίθεση των Panthers; Οι περσινές χρονιές ήταν άκρως αποδοτικές για τους Ginn, Cotchery και Olsen, καθώς και οι τρεις είχαν μοιραστεί τις προσπάθειες που θα έπαιρνε ο Benjamin. Αν ο τελευταίος μονοπωλήσει τις πάσες του Newton όπως το 2014, θα είναι τόσο αποδοτική η επίθεση;
Υπάρχει ζωή μετά τον Marshawn Lynch στο Seattle; O RB Rawls θα είναι εκείνος που θα αναλάβει τη μερίδα του λέοντος στο running game μετά την απόσυρση του Lynch. Θα είναι αρκετή η συνεισφορά του για να καλύψει το κενό; Μπορούν οι Seahawks να καλύψουν τις ενδεχομένως λιγότερες γιάρδες από το running game με καλύτερες επιδόσεις στο passing game; Μπορεί ο Russell Wilson, μπορεί ο Jimmy Graham;
Θα εκμεταλλευτούν την τελευταία τους ευκαιρία στο Miami οι RB Arian Foster και ILB Kiko Alonso; Αμφότεροι έχουν αφήσει εξαιρετικές εντυπώσεις στο NFL όταν παίζουν. Οι διαδοχικοί τραυματισμοί τους, ανάγκασαν τις προηγούμενες τους ομάδες να τους ξεφορτωθούν. Κατέληξαν στους απεγνωσμένους Dolphins, οι οποίοι δεν είχαν τίποτα να χάσουν. Οι τραυματισμοί αυτοί όμως ήταν παρένθεση ή έχουν αφήσει το σημάδι τους στις δυνατότητες των δύο παικτών;
Θα ευνοήσει τους αδερφούς Ryan η συνύπαρξη τους στο Buffalo; Ο Rex Ryan επέλεξε τον αδερφό του για Defensive Coordinator στη δεύτερη χρονιά του στους Bills. Αμφότερων η μετοχή στο NFL πέφτει τα τελευταία χρόνια. Ειδικότερα του Rob που μετράει αποτυχίες μετά τη φυγή του από τους Browns, την τελευταία του δουλειά με θετικό πρόσημο. Με δεδομένο ότι δύσκολα κανείς απολύει τον ίδιο του τον αδερφό, η μοίρα των Ryan είναι συνδεδεμένη.
Τι θα παρουσιάσουν οι Titans στην επίθεση φέτος; Η απόκτηση του RB DeMarco Murray και του Derrick Henry, σε συνδυασμό με τα πολλαπλά picks των Titans στην Ο-line τα τελευταία χρόνια και την παρουσία του QB Mariota, αφήνουν υποσχέσεις για μία παραγωγική επίθεση. Με την ομάδα να κλείνει την περσινή σεζόν αρκετά μακριά από το αγωνιστικό επίπεδο των υπολοίπων τριών ομάδων της AFC South, πόσο μπορεί να κλείσει φέτος η ψαλίδα;
Αυτά και άλλα πολλά θα έχουν 17 εβδομάδες να πάρουν απάντηση στο συναρπαστικότερο πρωτάθλημα του κόσμου. Καλή διασκέδαση λοιπόν! Ξεκινάει….
Previous Post Super Bowl LI: Προβλέψεις από τους συντάκτες του NFL Greece
Next Post Στο μυαλό του Chip Kelly
About The Author: Hyperbolic Comparison
Ιδρυτικό μέλος του site και πηγή γκρίνιας σε κάθε στιγμή της ύπαρξης του. Εργάζεται πρωινές ώρες όταν του επιτρέπει το NFL. Ερασιτέχνης-αποτυχημένος ποδοσφαιριστής πιο αργός από το replay. Έμπλεξε με το football για οικογενειακούς λόγους και δεν είχε δικαίωμα να μη διαλέξει τους Patriots.